Närpes Nybro

Närpes Nybro on kivinen museosilta Närpiön keskustassa. Silta on kolmiaukkoinen holvisilta ja valmistunut vuonna 1842. Sillan hyötyleveys on 7 metriä ja kokonaispituus 68,2 metriä. Sen vapaat aukot ovat 9,5 metriä leveitä.

Nybron suunnitelmat laati Suomen koskenperkausjohtokunnan, sittemmin Tie- ja vesikulkulaitosten johtokunnan, C. F. Favorin vuonna 1839. Sillan kivet on saatu Närpiön Bölestä, kivilaji on rapakivigraniittia. Silta on muurattu sementillä, ja sen työn laatu on huoliteltua.

Närpes Nybro sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa ”museosillat”.

Lähteet

Viitteet

Aiheesta muualla 

 Valokuvia sillasta 

Suomen tieliikenteen museosillat
Holvisillat
Närpiö
Valtakunnallisesti merkittävät rakennetut kulttuuriympäristöt Suomessa
Suomen tieliikennesillat
Suomen kivisillat
Suomen 1800-luvulla rakennetut rakennukset ja rakennelmat